Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 451/10/3304	Nové Mesto nad Váhom, 31.1.2013
EEČ : 2-24-8-2013

U Z N E S E N I E

Trestná vec:	obvinený XXXXX  
Prečin:	Porušovanie ochrany rastlín a živočíchov podľa § 305 odsek 1 písmeno c Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Iné opatrenia k náhrade škody: v čase od 21.09.2012 do 04.12.2012 vykonaná obvineným výsadba okrasných drevín na detskom ihrisku v obci Potvorice v počte 50 ks tují, dňa 05.11.2012 obvinený vysadil na mestskom cintoríne mesta Stará Turá v spolupráci s Technickými službami mesta Stará Turá 20 ks dubov, spolupráca so Štátnou ochranou prírody Slovenskej republiky, Správou CHKO Biele Karpaty, so sídlom v Nemšovej, na odstraňovaní pokosenej biomasy z územia prírodnej rezervácie Záhradská, opravy náradia (výroba rúčiek, nakúvanie kôs, oprava zubov na hrabliach a pod.) a výroby tabuliek podľa vzorov ŠOP SR, Správy CHKO Biele Karpaty. 
b.	Peňažná suma určená na všeobecne prospešné účely: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX pod spisovou značkou KRP-14/Ž-TN-TN-2011.
v presne nezistenom čase v mesiaci február 2010 v rozpore so všeobecne záväznými právnymi predpismi na ochranu prírody a krajiny v katastrálnom území mesta XXXXX ne železničnom svahu za železničným podjazdom v smere na obec XXXXX, na XXXXX ulici, na pozemku parcely č. XXXXX nachádzajúcom sa v ochrannom pásme železníc, pri železničnej trati č. XXXXX v kilometrickej polohe XXXXX, ktorý je evidovaný na liste vlastníctva č. XXXXX, a ktorého vlastníkom sú Železnice Slovenskej republiky, odstránil na celkovej ploche 100 m holorubným spôsobom celkovo 38 ks drevín, a to 11 ks drevín javor poľný, 8 ks drevín vŕba rakyta, 12 ks drevín čerešňa vtáčia, 6 ks drevín jaseň štíhly, 1 ks dreviny orech kráľovský, ktorých spoločenská hodnota, ktorú v zmysle ustanovení Trestného zákona a Zákona o ochrane prírody a krajiny možno považovať aj za škodu ekologickú, bola podľa znaleckého posudku vypracovaného znalcom z odboru ochrana životného prostredia, odvetvie ochrany prírody a krajiny, vyčíslená vo výške 17.871, 45 EUR.
Odôvodnenie: 
	Proti obvinenému je vedené trestné stíhanie pre prečin porušovania ochrany rastlín a živočíchov podľa ustanovenia § 305 ods. 1 písm. c) Trestného zákona na tom skutkovom základe, že v presne nezistenom čase v mesiaci február 2010 v rozpore so všeobecne záväznými právnymi predpismi na ochranu prírody a krajiny v katastrálnom území mesta Stará Turá ne železničnom svahu za železničným podjazdom v smere na obec XXXXX, na XXXXX ulici, na pozemku parcely č. XXXXX nachádzajúcom sa v ochrannom pásme železníc, pri železničnej trati č. XXXXX v kilometrickej polohe XXXXX, ktorý je evidovaný na liste vlastníctva č. XXXXX, a ktorého vlastníkom sú Železnice Slovenskej republiky, odstránil na celkovej ploche 100 m holorubným spôsobom celkovo 38 ks drevín, a to 11 ks drevín javor poľný, 8 ks drevín vŕba rakyta, 12 ks drevín čerešňa vtáčia, 6 ks drevín jaseň štíhly, 1 ks dreviny orech kráľovský, ktorých spoločenská hodnota, ktorú v zmysle ustanovení Trestného zákona a Zákona o ochrane prírody a krajiny možno považovať aj za škodu ekologickú, bola podľa znaleckého posudku vypracovaného znalcom z odboru ochrana životného prostredia, odvetvie ochrany prírody a krajiny, vyčíslená vo výške 17.871, 45 EUR.

	Preskúmaním príslušného spisového materiálu som zistil, že v predmetnej veci sa koná o trestnom čine, pre ktorý zákon ustanovuje  trest odňatia slobody, ktorého horná hranica neprevyšuje 5 rokov.

	V prípravnom konaní bol vykonaný výsluch obvineného a svedka-poškodeného, boli zabezpečené listinné dôkazy, a taktiež boli zabezpečené správy o povesti obvineného spolu s odpisom registra trestov.

Z predloženého spisového materiálu vyplýva, že na obvineného sa 1x hľadí, akoby nebol odsúdený, doposiaľ nespáchal žiaden priestupok, resp. iný správny delikt. 

 Obvinený a poškodený s takýmto spôsobom vybavenia veci vyslovili súhlas.

Obvinený a poškodený uzavreli dňa 15.01.2013 pred probačným a mediačným úradníkom Okresného súdu Nové Mesto nad Váhom zmier, pričom obvinený v rámci výkonu iného opatrenia k náhrade škody v zmysle § 220 ods. 1 písm. b) Trestného poriadku, v čase od 21.09.2012 do 04.12.2012 vykonal výsadbu okrasných drevín na detskom ihrisku v obci Potvorice v počte 50 ks tují, dňa 05.11.2012 obvinený vysadil na mestskom cintoríne mesta Stará Turá v spolupráci s Technickými službami mesta Stará Turá 20 ks dubov, spolupracoval so Štátnou ochranou prírody Slovenskej republiky, Správou CHKO Biele Karpaty, so sídlom v Nemšovej, na odstraňovaní pokosenej biomasy z územia prírodnej rezervácie Záhradská, opravy náradia (výroba rúčiek, nakúvanie kôs, oprava zubov na hrabliach a pod.) a výroby tabuliek podľa vzorov ŠOP SR, Správy CHKO Biele Karpaty, pričom poškodený s takýmto opatrením smerujúcim k náhrade spôsobenej škody vyslovil súhlas a voči obvinenému si neuplatnil žiadnu ďalšiu škodu.

Peňažnú sumu určenú na všeobecne prospešné účely, ktorú obvinený zaplatil na účet tunajšej prokuratúry vo výške 100 EUR považujem vzhľadom na závažnosť spáchaného trestného činu, dotknutý verejný záujem, osobné a majetkové pomery obvineného a jeho doterajší život za primeranú. 

XXXXX nie je obvinený z trestného činu, ktorým bola spôsobená smrť osoby, nie je voči nemu vedené trestné stíhanie pre korupciu, a ani trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti. 

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je z hľadiska účelu trestného konania postačujúci.

	Preto bolo potrebné rozhodnúť tak ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matej Izakovič
prokurátor